KOMISIJOS REGLAMENTAS (ES) Nr. 1291/2009
2009 m. gruodžio 18 d.
dėl respondentinių valdų atrankos žemės ūkio valdų pajamoms nustatyti
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Tarybos reglamentą (EB) Nr. 1217/2009 2009 m. lapkričio 30 d., sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos bendrijoje (1), ypač į jo 5 straipsnio 4 dalį, 6 straipsnio 5 dalį ir 7 straipsnio 2 dalį,
kadangi:
(1)
Siekiant įgyvendinti Reglamentą (EB) Nr. 1217/2009, 1982 m. liepos 12 d. Komisijos Reglamentu (EEB) Nr. 1859/82 dėl respondentinių valdų atrankos žemės ūkio valdų pajamoms nustatyti (2) yra nustatytos ekonominio valdų dydžio ribos ir respondentinių valdų skaičius.
(2)
2008 m. gruodžio 8 d. Komisijos reglamente (EB) Nr. 1242/2008, kuriuo nustatoma Bendrijos žemės ūkio valdų tipologija (3), pateikiama nauja ekonominio dydžio, dabar išreiškiamo eurais, sąvoka, taip pat juo iš dalies pakeisti kai kurie kiti tipologijos kriterijai.
(3)
Dėl Tarybos reglamentu (EB) Nr. 1791/2006 (4) padaryto pakeitimo būtina atsižvelgti į Rumunijos ir Bulgarijos regionus. Siekiant tikslumo, reikia padaryti kelis papildomus Reglamento (EEB) Nr. 1859/82 pakeitimus. Todėl, siekiant aiškumo, Reglamentas (EEB) Nr. 1859/82 turėtų būti panaikintas ir pakeistas šiuo reglamentu.
(4)
Respondentinės valdos visuose regionuose turi būti atrenkamos tuo pačiu būdu, todėl, siekiant įgyvendinti atitinkamas Reglamento (EB) Nr. 1217/2009 nuostatas, turi būti nustatytos išsamios taisyklės.
(5)
Įgyvendinant ūkių apskaitos duomenų tinklą nagrinėtini ūkiai patenka ir į struktūros tyrimų ir Bendrijos ar nacionalinių žemės ūkio valdų surašymų tyrimo sritį.
(6)
Atsižvelgiant į kiekvienų ataskaitinių metų valdų atrankos planui sudaryti naudojamus duomenis ir skirtingą žemės ūkio padėtį valstybėse narėse, būtina kiekvienai valstybei narei, o kai kuriais atvejais - konkrečiam regionui, nustatyti atskiras ekonominio dydžio ribas.
(7)
Remiantis patirtimi, duomenų tinklą tvarkyti lengviau, jei leidžiama atrinktų respondentinių valdų skaičiaus konkrečiame regione svyravimo paklaida - iki 20 %, tačiau bendras valstybės narės respondentinių valdų skaičius dėl to nesumažėja.
(8)
Tokią priemonę finansiškai administruoti yra sunku, todėl 1983 m. liepos 13 d. Komisijos reglamente (EEB) Nr. 1915/83 dėl tam tikrų išsamių apskaitos tvarkymo įgyvendinimo taisyklių, siekiant nustatyti žemės ūkio valdų pajamas (5), nustatytas bendras kiekvienos valstybės narės tinkamai užpildytų ūkio ataskaitų, kurioms taikomas Bendrijos finansavimas, skaičiaus apribojimas. Siekiant aiškumo ir nuoseklumo, tai turėtų atsispindėti šiame reglamente. Respondentinių valdų skaičius konkrečiame regione galėtų svyruoti, jei būtų paisoma bendro atitinkamos valstybės narės respondentinių valdų skaičiaus.
(9)
Atrankos plane turėtų būti numatytas minimalus skaičius elementų, kuriais remiantis būtų galima įvertinti jo pagrįstumą ūkių apskaitos duomenų tinklui keliamų tikslų atžvilgiu.
(10)
Rengiant atrankos planą tyrimų sritis turėtų būti suskirstyta pagal Reglamento (EB) Nr. 1217/2009 priede išvardytus regionus, taip pat pagal Reglamente (EB) Nr. 1242/2008 nustatytus ūkininkavimo tipus ir ekonominio dydžio klases.
(11)
Atrankos planas turėtų būti parengtas iki atitinkamų ataskaitinių metų pradžios, kad jį būtų galima patvirtinti prieš panaudojant respondentinėms valdoms atrinkti. Tačiau 2010 ataskaitiniais metais valstybėms narėms reikia užtikrinti ilgesnį atrankos planų rengimo laikotarpį, nes ne visi reikalingi informacijos šaltiniai yra prieinami gerokai iš anksto. Todėl tikslinga numatyti skirtingus laikotarpius, per kuriuos turėtų būti pateikiami konkrečių ataskaitinių metų atrankos planai.
(12)
Reglamentas (EB) Nr. 1242/2008 taikomas nuo 2010 ataskaitinių metų, todėl ir šis reglamentas turėtų būti taikomas nuo tų pačių metų.
(13)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Sąvokų apibrėžtys
Šiame reglamente vartojamų sąvokų apibrėžtys:
a)
valda - ūkis, kaip suprantama atliekant Bendrijos žemės ūkio tyrimus ir surašymus;
b)
tipologija - Reglamentu (EB) Nr. 1242/2008 nustatyta Bendrijos žemės ūkio valdų tipologija.
2 straipsnis
Ekonominio dydžio ribos
2010 (12 mėnesių iš eilės laikotarpiu, prasidedančiu tarp 2010 m. sausio 1 d. ir 2010 m. liepos 1 d.) ir vėlesniais ataskaitiniais metais Reglamento (EB) Nr. 1217/2009 5 straipsnyje nurodyto ekonominio dydžio ribos yra tokios:
-
:
Belgija
:
25 000 EUR
-
:
Bulgarija
:
2 000 EUR
-
:
Čekija
:
8 000 EUR
-
:
Danija
:
15 000 EUR
-
:
Vokietija
:
25 000 EUR
-
:
Estija
:
4 000 EUR
-
:
Airija
:
4 000 EUR
-
:
Graikija
:
4 000 EUR
-
:
Ispanija
:
4 000 EUR
-
:
Prancūzija
:
25 000 EUR
-
:
Italija
:
4 000 EUR
-
:
Kipras
:
4 000 EUR
-
:
Latvija
:
4 000 EUR
-
:
Lietuva
:
4 000 EUR
-
:
Liuksemburgas
:
25 000 EUR
-
:
Vengrija
:
4 000 EUR
-
:
Malta
:
4 000 EUR
-
:
Nyderlandai
:
25 000 EUR
-
:
Austrija
:
8 000 EUR
-
:
Lenkija
:
4 000 EUR
-
:
Portugalija
:
4 000 EUR
-
:
Rumunija
:
2 000 EUR
-
:
Slovėnija
:
4 000 EUR
-
:
Slovakija
:
15 000 EUR
-
:
Suomija
:
8 000 EUR
-
:
Švedija
:
15 000 EUR
-
:
Jungtinė Karalystė (išskyrus Šiaurės Airiją)
:
25 000 EUR
-
:
Jungtinė Karalystė (tik Šiaurės Airija)
:
15 000 EUR.
3 straipsnis
Respondentinių valdų skaičius
Respondentinių valdų skaičius konkrečiai valstybei narei ir konkrečiam regionui nustatytas priede.
Atrinktinų respondentinių valdų skaičius konkrečiame regione gali skirtis nuo pateiktojo priede iki 20 %, jei bendras valstybės narės respondentinių valdų skaičius išlieka toks pats.
4 straipsnis
Atrankos planas
Respondentinių valdų atrankos planas užtikrina respondentinių valdų visumos reprezentatyvumą.
Jame pateikiama:
a)
pagrindimas, konkrečiai:
-
statistinės informacijos šaltinių aprašai,
-
tvarka, pagal kurią tyrimų sritis skirstoma pagal Reglamento (EB) Nr. 1217/2009 priede išvardytus regionus, taip pat pagal tipologijoje nustatytus ūkininkavimo tipus ir ekonominio dydžio klases,
-
tvarka, pagal kurią nustatomas kiekvienam skirsniui taikomas atrankos koeficientas,
-
tvarka, pagal kurią atrenkamos respondentinės valdos;
b)
valdų suskirstymas atliekant tyrimus pagal ūkininkavimo tipus ir ekonominio dydžio klases, nustatytas tipologijoje (turi atitikti bent pagrindinius tipus), ir
c)
respondentinių valdų, atrinktinų kiekvienam nustatytam skirsniui, skaičius.
5 straipsnis
Pranešimas
4 straipsnyje nurodytą atrankos planą valstybės narės Komisijai pateikia kasmet, ne vėliau kaip prieš du mėnesius iki atitinkamų ataskaitinių metų pradžios.
Tačiau 2010 ataskaitinių metų atrankos planas Komisijai turi būti pateiktas ne vėliau kaip prieš vieną mėnesį iki ataskaitinių metų pradžios.
Šie pranešimai Komisijai pateikiami elektroniniu būdu, naudojantis informacinėmis sistemomis, prieigą prie kurių kompetentingoms institucijoms suteikia Komisija arba valstybės narės.
Praneštinos informacijos forma ir turinys atitinka pavyzdžius, kuriais remtis valstybės narės gali naudodamosi minėtomis informacinėmis sistemomis. Šie naudotini pavyzdžiai ir metodai nustatomi ir atnaujinami prieš tai informavus Bendrijos ūkių apskaitos duomenų tinklo komitetą.
Su pranešimais susijusių duomenų įrašymu į informacines sistemas ir jų atnaujinamu naudodamosi atitinkamų institucijų suteiktomis prieigos teisėmis rūpinasi valstybės narės kompetentingos institucijos.
6 straipsnis
Panaikinimas
Reglamentas (EEB) Nr. 1859/82 panaikinamas; jis nebegalioja nuo 2010 m. birželio 30 d.
Nuorodos į panaikintą reglamentą laikomos nuorodomis į šį reglamentą.
7 straipsnis
Įsigaliojimas ir taikymas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis taikomas nuo 2010 ataskaitinių metų.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. gruodžio 18 d.